તો બીજા બે નુકશાનમાં યુરોપિયન મેડિસિન્સ એજન્સી (ઈએમએ)ની ઓફિસ હવે લંડનથી ખસેડીને એમ્સ્ટરડેમ લઈ જવાશે તેમજ યુરોપિયન બેંકિંગ ઓથોરિટી (ઈબીએ)ની ઓફિસ પણ લંડનથી ખસેડીને દરિયાપાર, ફ્રાન્સના પાટનગર પેરિસમાં લઈ જવાના નિર્ણયો લેવાયા હતા. હાલમાં લંડનના કેનેરી વાર્ફ જેવા અતિ મોંઘા બિઝનેસ ડિસ્ટ્રિક્ટમાં આ બે સત્તાઓની ઓફિસ કાર્યરત છે. તે બન્ને માર્ચ, 2019 સુધીમાં હવે ખસીને યુકેની બહાર જશે. એનાથી લંડન – યુકેને 1000 જેટલી ઉચ્ચ સ્કિલ્સ ધરાવતી જોબ્સની તક ગુમાવવી પડશે. આ બન્ને ઘટનાઓ જો કે યુકેએ લીધેલા બ્રેક્ઝિટના નિર્ણયના સીધા પ્રત્યાઘાતો છે. કેટલાય રાજકીય નિરીક્ષકો વગેરેના મતે આ તો હજી નુકશાનની શરૂઆત છે, બ્રેક્ઝિટના કારણે આવું તો ઘણુ યુકેએ વેઠવાનું થશે.